Renārs Kaupers

**Renārs Kaupers** (dzimis  Jelgavā) ir latviešu dziedātājs, komponists, dziesmu tekstu autors un aktieris. Pazīstams kā grupas "Prāta Vētra" līderis un vokālists. Grupas sastāvā līdz šim ir radīti un publicēti astoņi studijas albumi, un kopš 2000. gada "Prāta vētra" ieraksti tiek izdoti starptautiski. Renārs Kaupers paralēli piedalījies dažādos muzikālos sadarbības projektos, piemēram, fondā "Viegli", un filmējies vairākās kinofilmās.

## Dzīvesgājums
Dzimis 1974. gada 1. septembrī Jelgavā, mācījās Jelgavas 1. vidusskolā, kur kopā ar skolasbiedriem 1989. gadā izveidoja poproka grupu "Prāta vētra" un iesaistījās Latvijas Televīzijas pārraides "Skabarga" sižetu veidošanā.
1992. gadā viņa grupa izdeva pirmo singlu "Jo tu nāc", kas 1992. gada Mikrofona aptaujā ierindojās 9. vietā. 1993. gadā iznāca grupas pirmais albums "Vairāk nekā skaļi" un tā populārākās dziesmas "Ziema" videoklips, 1994. gadā tika izdots singls "Vietu nav", bet 1996. gadā "Prāta vētra" uzvarēja festivālā "Liepājas dzintars". Līdztekus studēja Latvijas Universitātes Sociālo zinātņu fakultātes Komunikācijas studiju nodaļā.

2000. gadā viņš kopā ar savu grupu izcīnīja 3. vietu Eirovīzijas dziesmu konkursā un tika atzīts par Eiropas Gada cilvēku Latvijā. 2003. gadā R. Kaupers kopā ar Mariju Naumovu vadīja Eirovīzijas dziesmu konkursu Rīgā.
2006. gadā debitēja kā aktieris Igaunijas filmā "Georgs", vēlāk piedalījās Jāņa Streiča filmā "Vecās pagastmājas mistērija", par ko 2001. gadā kinofestivālā "Lielais Kristaps" ieguva balvu nominācijā "Labākais aktieris". Kopā ar draugiem darbojies arī grupā "Reigani".

2010. gada pavasarī Renārs Kaupers kopā ar domubiedriem izveidoja Imanta Ziedoņa fondu „Viegli” un piedalījās dažādos labdarības projektos.
Precējies ar stilisti Agnesi Kauperi, audzina trīs dēlus: dvīņus Edgaru un Emīlu un par viņiem 15 gadus jaunāko brālīti. Renāra Kaupera dēli Edgars un Emīls darbojas indīpopa grupā *[[Carnival Youth]]*.

## Apbalvojumi
* Ar Prāta Vētru ieguvis 29 Latvijas Mūzikas ierakstu gada balvas.
* 2009. gada Krievijas gada labākais solists.

## Projekti

* 2013: piedalījies Imanta Ziedoņa fonda "Viegli" izdotajā albumā "Vakars.Pietura.Jasmīns."
* 2012: Mācību līdzekļa bērniem "Māci mani Degunlāci" mūzikas autors, izpildītājs
* 2011: piedalījies Imanta Ziedoņa fonda "Viegli" izdotajā tāda paša nosaukuma albumā
* 2011: Filmu studijas "Rija" animācijas filma "Joka pēc Alfabēts", mūzikas autors, izpildītājs
* 2010: Filmu studijas "Rija" un *Joonisfilm* pilnmetrāžas animācijas filma "Lote un Mēness akmens noslēpums", mūzikas ieraksta līdzautors un izpildītājs.
* 2008—2009: Komponista Valta Pūces, koncertprogramma "Tuvplāni" izpildītājs
* 2008: XXIV Vispārējie latviešu Dziesmu un XIV Deju svētki, mūzikas līdzautors un izpildītājs
* 2007: *Lege Artis Film*, *Allfilm* (Igaunija), CNF (Krievija) un *MRP Matila Rohr Productions* (Somija) kopražojuma pilnmetrāžas filma "Georgs"
* 2006: Filmu studijas "Rija" un *Joonisfilm* pilnmetrāžas animācijas filma "Lote no Izgudrotāju ciema", mūzikas ieraksta līdzautors un izpildītājs
* 2005: IX Latvijas Skolu jaunatnes dziesmu un deju svētki, mūzikas līdzautors un izpildītājs
* 1998—2000: Dailes teātra izrāde "Šveiks", izpildītājs un aktieris
* 1999: Rīgas Kinostudijas pilnmetrāžas mākslas filma "Vecās pagastmājas mistērija" aktieris
* 1997: Imanta Kalniņa mūzikas ierakstu albums "Par lietām, kuras tā arī nekad nepāriet", izpildītājs
* 1997: Grupas "Marana" mūzikas ierakstu albums "Parasta diena", izpildītājs

## Darba pieredze
* 1994-joprojām: "Prāta Vētras Skaņu Ierakstu kompānija", mūziķis
* 1989-joprojām: Grupas "Prāta vētra" mūziķis
* 1996-1999: Radio SWH dīdžejs
* 1996-1999: LNT raidījuma "Mēmais šovs" raidījuma vadītājs

## Diskogrāfija

### Prāta vētra

* 1993: *[[Vairāk nekā skaļi]]*
* 1994: *[[Vietu nav]]*
* 1996: *[[Veronika (albums)|Veronika]]*
* 1997: *[[Viss ir tieši tā kā tu vēlies]]*
* 1999: *[[Starp divām saulēm (albums)|Starp divām saulēm]]*
* 1999—2000: *[[Among The Suns]]*
* 2001: *[[Kaķēns, kurš atteicās no jūrasskolas]]*
* 2001: *[[Online (albums)|Online]]*
* 2003: *[[Dienās, kad lidlauks pārāk tāls]]*
* 2003: *[[A Day Before Tomorrow]]*
* 2005: *[[Četri krasti (albums)|Četri krasti]]*
* 2006: *[[Four Shores]]*
* 2008: *[[Tur kaut kam ir jābūt]]*
* 2009: *[[Šag|ШАГ]]*
* 2010: *[[Years and Seconds]]*
* 2012: *[[Vēl viena klusā daba]]*
* 2012: *[[Čajki na kryšah|Чайки на крышах]]*
* 2015: *[[7 soļi svaiga gaisa]]*
* 2018: *[[Par to zēnu, kas sit skārda bungas]]*
* 2021: *[[Gads bez kalendāra]]*

### Kopprojekti
* 2014: "Sasauc smieklus izklīdušus" Renārs Kaupers, Inese Zandere

## Atsauces

## Ārējās saites
* Renārs Kaupers izrades.lv